SALAAM ALEIKUM
Rauha teille kaikille.
Hyvä katsoja, tervetuloa Salaam Aleikum -sarjan 3. jakson pariin.
Salaam aleikum, "rauha teille kaikille", on samalla vanha ja uusi tervehdys.
Se on Jumalan tervehdys enkeleille, -
enkeleiltä profeetoille ja profeetoilta Jumalan kansalle.
Rauha teille kaikille ― rauhaa keskellemme ja rauhaa sydämiimme, -
rauhaa koteihimme, ajatuksiimme ja kaikkialle.
Ohjelmassamme on erityisenä vieraana rabbi.
Rabbi, jonka elämän Jeesus muutti ja jolle Jeesus antoi uuden elämän.
Viime jaksossa kuulimme, kuinka Jumala kohtasi hänet; -
siitä, miten hän otti Jeesuksen vastaan elämäänsä -
ja kuinka Jumala on toiminut hänen elämässään.
Tässä jaksossa kuulemme lisää hänen matkastaan Jeesuksen kanssa.
Rabbi Jason, on hienoa tavata taas näissä merkeissä.
Saamme kuulla lisää elämästäsi, -
Raamatusta ja Jeshuan vaikutuksesta elämääsi.
Shalom, hienoa olla täällä taas. - Kuten olen usein sanonut, -
on ihme, että istumme täällä yhdessä puhumassa Jeshuasta.
Tulemme täysin erilaisista taustoista.
Mutta koska Jeesus muutti meidät, voimme nyt keskustella yhdessä.
"Keskinäisestä rakkaudestamme meidät tunnetaan."
Rukoilemme tämän yhteyden puolesta.
Kyseessä ei ole vain jokin teoreettinen asia; Hänessä todella olemme yhtä.
Tästähän olet meille puhunut useampaan otteeseen. - Juuri niin.
Jatkamme nyt elämästäsi ja siitä, mitä Jumala on tehnyt elämässäsi.
Kuulimme edellisessä jaksossa naisesta, jonka kohtasit New Yorkissa.
Hän puhui sinulle totuudesta ja katosi heti sen jälkeen.
Totesit, että nainen oli kuin Jumalan lähettämä.
Puhuit meille myös siitä, miten totuus ei ole vain jokin tiedollinen asia, -
vaan totuus on henkilö, Jeshua. Kehotit meitä tutustumaan häneen.
Tässä jaksossa puhumme enemmän siitä, -
miten päätit lähteä seuraamaan Jeshuaa.
Mainitsit saaneesi puhelun henkilöltä, josta et ollut kuullut aikoihin.
Kyse oli hyvästä ystävästäni Johnista,-
johon olin tutustunut aikoinaan filippiinojengiin kuuluessani.
Hän soitti minulle ja kertoi löytäneensä totuuden.
Vastasin: "Minähän juuri etsin totuutta. Mitä siis olet löytänyt?"
Hän kertoi ymmärtäneensä, että Jeesus on Herra ja Pelastaja.
Totesin: "Mehän olemme puhuneet tästä ennenkin. Olen juutalainen."
John jatkoi: "Sinähän kävit lapsena juutalaista koulua -
ja kasvoit juutalaisessa perheessä. Pystytkö erottamaan -
Uuden testamentin ja Tanachin (VT) tekstejä toisistaan?"
"Tietysti pystyn", vastasin.
Sen jälkeen hän luki minulle jakeen, jossa puhuttiin ristinkuolemasta, -
ja kysyi: Vanhasta vai Uudesta testamentista?
Ehdottomasti Uudesta testamentista, vastasin. Sitten hän luki uuden jakeen.
"Häntä haavoitettiin meidän rikkomustemme tähden, -
runneltiin meidän pahojen tekojemme tähden.
Hänen haavojensa kautta meidät on parannettu."
"Uutta vai Vanhaa testamenttia?" John kysyi.
Totesin, että siinä puhutaan ilmiselvästi Jeesuksesta.
John kiisti asian ja sanoi, -
että kyseinen kohta on juutalais- profeetta Jesajan kirjan 53. luvusta, -
joka on kirjoitettu 700 vuotta ennen Messiaan syntymää.
Tunsin kateutta, koska ei-juutalainen ystäväni -
tiesi minua enemmän tästä Messias-profetiasta.
Kuinka sitten reagoit asiaan?
- Käsitin, että asiaa liittyy myös jotakin muuta, mitä en vielä ymmärrä.
John kertoi käyvänsä messiaanisessa seurakunnassa -
ja kysyi, haluanko lähteä joskus mukaan.
Seurakunnassa käy kuulemma -
sekä Jeesukseen uskovia juutalaisia että ei-juutalaisia uskovia.
Vastasin myöntävästi, ja lähdin hänen mukaansa vielä samana iltana.
Tilaisuus oli hyvin hengellinen. Pidin myös musiikista.
En ollut ikinä käynyt messiaanisessa seurakunnassa tai kirkossa.
Mikä ero on synagogalla ja messiaanisella seurakunnalla?
Molemmathan ovat juutalaisia? - Merkittävin ero on se, -
että messiaaniset juutalaiset uskovat Jeesuksen olevan Messias.
Hän on uskomme ja elämämme keskiössä.
Uskomme perustuu heprealaisiin kirjoituksiin -
eli niin kutsuttuun Vanhaan testamenttiin, Tanachiin.
Sen lisäksi uskomme Uuteen testamenttiin, -
joka kertoo Jeshuasta ja opetuslapsista.
Seurakuntanne on siis juutalaisista koostuva Kristuksen ruumis. - Aivan.
Se ei ilmeisesti ole tyypillinen kirkko? - Ei ole. Rukoilemme siellä hepreaksi,-
luemme Tooraa ja noudatamme tiettyjä uskonnollisia traditioita.
Ennen kuin tulit uskoon Jeshuaan, -
olit varmasti kuitenkin kuullut kirkoista ja kristityistä.
Mitä mieltä olit heistä tuolloin? - Ajattelin, -
että Raamattuun uskovat, todelliset kristityt eivät pidä juutalaisista.
Juutalaisiahan on vainottu historian saatossa -
Jeesuksen nimissä, muun muassa ristiretkien aikaan.
Hirvittäviä asioita on tapahtunut, kuten holokausti.
Mielsin monet saksalaiset kristityiksi.
Niinpä koko tämä historiallinen painolasti, -
jonka kristityt olivat aiheuttaneet juutalaisille, -
sai minut epäilemään Jeesustakin.
Tavallaan torjuit siis kristinuskon tuntematta Jeshuaa. -Juuri niin.
On suuri virhe sotkea nämä kaksi asiaa keskenään.
Kristinusko on uskonto. Kirkko on teh- nyt historiansa aikana pahoja virheitä.
Me kuitenkin puhumme nyt Jeshuasta, persoonasta.
Ja siinä on ratkaiseva ero. - Näin on. Emme voi tuomita ihmistä -
sen perusteella, mitä hänen lapsensa tai tuttavansa tekevät.
Ihmiset eivät aina onnistu edustamaan kovin hyvin tai täsmällisesti.
Niinpä ymmärsin, että minun on tutustuttava paremmin Jeshuaan -
eikä pelkkään uskontoon.
Kun kävit Johnin kanssa messiaanisessa seurakunnassa, -
yllättikö siellä mikään sinua?
Se oli itselleni uudenlainen kokemus, josta kyllä nautin.
Tilaisuudessa oli paljon musiikkia ja laulua.
Myös osallistujien taustojen kirjo oli merkillepantavaa.
Aiemmin synagogassa käydessäni lähes kaikki olivat juutalaisia.
Vaikka minusta tuntui hyvältä olla tilaisuudessa, -
en kuitenkaan saanut kiinni siitä, mitä merkitystä kaikella olisi minulle.
Tilaisuuden lopulla rukoiltiin.
Minulle se sopi, koska etsin Jumalaa ja halusin kokea Hänen läsnäoloaan.
Sen jälkeen kysyttiin, rukoiliko kukaan ensi kerran kyseisen rukouksen.
Rukouksessa siis pyydettiin Messiasta Jeshuaa tulemaan sydämeen, -
niin että ihminen muuttuisi ja syntyisi uudesti. - Se oli uutta sinulle?
En ollut kuullut tuota rukousta aiemmin, enkä täysin tajunnut sitä.
Päätin kuitenkin rukoilla ja katsoa, mitä tapahtuisi. Etsinhän Jumalaa.
Pystyitkö yhdistämään rukouksen Jeshuaan, -
kuninkaaseen, jonka kohtasit taivas-kokemuksesi aikana?
Tuon kokemukseni ansiosta tiesin, että Jeshua on todellinen.
Siksi saatoin nyt pyytää häntä elämääni katsoakseni, mitä tapahtuisi.
Tiesin Jeshuan olevan todellinen ja voimallinen.
Rukouksen jälkeen minulle sanottiin, että olet nyt syntynyt uudesti.
En tiennyt mitä se tarkoitti.
Olin kuullut puhuttavan uudestisyntyneistä ihmisistä, -
mutta pidin sitä itselleni mahdottomana ajatuksena: -
Minähän olen juutalainen, eivätkä vanhempani varmasti ilahtuisi.
Olen aiheuttanut tarpeeksi ongelmia äidilleni ja syntynytkin jo kerran.
Luoja tietää, mitä tapahtuisi, jos sanoisin syntyneeni toisenkin kerran.
Niinpä ajattelin pitää asian omana tietonani.
Rukousten aikanahan kukaan ei katsellut.
Kyse oli Jumalan ja minun välisestä asiasta.
Tilaisuuden johtaja sanoi nähneensä minun nostavan käteni.
Hän jatkoi, että jos ei pysty täällä nousemaan Messiaan puolesta, -
ei pysty nousemaan maailmassakaan. Niin sitten nousin ylös.
Tilaisuuden jälkeen keskustelin seura- kunnan vastuuhenkilöiden kanssa -
ja sain myös elämäni ensimmäisen Uuden testamentin.
Ystäväni iloitsi kovasti, että olin ottanut Messiaan vastaan.
Itse en vielä käsittänyt, mitä olin tehnyt.
John kertoi rukoilleensa, että joku hänen juutalaisista ystävistään -
tulisi uskoon, muttei uskonut, että se voisin olla minä.
En tiennyt loukkaantuako siitä, että hän piti minua pelastuskelvottomana
vai siitä, että hän oli rukoillut selkäni takana.
On hyvä, että puolestamme rukoillaan.
Tuona päivänä -
teit siis tietoisen päätöksen lähteä seuraamaan Jeesusta.
Rukoiltuani tuon rukouksen ja saatuani Raamatun lähdin kotiin, -
ja ensimmäistä kertaa elämässäni aloin lukea Uutta testamenttia.
Kaikki lähti siis liikkeelle siitä, että luin ensi kertaa Jeshuan omia sanoja.
Luin itse, enkä vain kuullut, mitä muut ihmiset hänestä sanoivat, -
tai mitä juutalaisuus ja muut hengel- liset opettajani hänestä ajattelivat.
Luin nyt itse suoraan Jeshuan sanoja ja puheita.
Olin ällistynyt. Minua hämmästyttivät Raamatun profetiat, -
joissa puhuttiin Messiaasta, -
samoin se, miten Vanha ja Uusi testamentti liittyvät toisiinsa.
Yksi kohta, jonka luin Uudesta testamentista, oli tarkalleen sama, -
jonka Jeshua oli sanonut minulle taivas-kokemukseni aikana.
Löysin sanat, jotka häneltä silloin kuulin Uudesta testamentista, -
jota en koskaan aikaisemmin ollut lukenut.
Siinä hetkessä totesin, että tämä on totta ja Jeshua on Messias, -
ja minun on seurattava häntä. Se oli kaiken muuttava hetki.
Päätöksen tekeminen ja Jumalan Sanan lukeminen muuttivat elämäsi.
- Kyllä, näin tapahtui.
Jumala on hyvä. - Mitä sanoisit sellaisille ihmisille, -
jotka tietävät haluavansa seurata Jeesusta -
mutta eivät pysty päättämään asiasta selvästi?
He tietävät sisimmässään, että haluavat seurata Jeesusta, -
mutta toisaalta empivät varman päätöksen tekemistä.
On todella tärkeää tehdä päätös ja myös sitoutua.
Pelkkä faniksi ryhtyminen ei riitä. Ihmiset fanittavat monia asioita.
Facebook-fanisivuilla voi "tykätä" asioista nappia painamalla.
Mutta Jeshuan fanittaminen ei riitä, vaan häntä on seurattava.
Opetuslapsen on todella haluttava oppia Jumalan teitä ja kuljettava niitä.
Vain siten on mahdollista muuttua.
Aloit siis lukea Uutta testamenttia ja Jeesuksen sanoja.
Samalla havaitsit yhteyden näiden tekstien ja Tanachin (VT) välillä.
Profetiakin avautui sinulle.
Aivan kuin lamppu olisi syttynyt.
Asioista muodostui järkeenkäypä kokonaisuus.
Kun aloit sitten soveltaa uskoasi käytäntöön, -
niin millä tavalla se näkyi?
Ymmärsin, että Jumala on todellinen -
ja että Hän haluaa kohdata ihmisen ja rakastaa tätä.
Hän haluaa meidän välittävän rakkauttaan, läsnäoloaan, -
voimaansa ja hyvyyttään toisten ihmisten elämään.
Hän haluaa siunata meitä ja meidän kauttamme muita.
Tämän kokemukseni jälkeen että eräs ystäväni, -
koditon henkilö New Yorkista, soitti minulle.
Hän kertoi olevansa hyvin peloissaan. Hän oli nukkunut talvisaikaan ulkona -
ja saanut jalkoihinsa paleltumia polvista alaspäin.
Lääkäreiden mukaan jalat olisi pitänyt amputoida.
Kuvittele, millaista olisi olla jalaton ja koditon New Yorkissa.
Hän pyysi: "Jason, tulisitko käymään luonani? En tiedä, mitä tehdä."
Olin juuri lukenut Apostolien tekoja.
Tajusin, että Jumalahan on voimallinen parantaja, -
joka vastaa rukouksiin ihmeellisesti.
Me voimme puhua maailman Luojalle ja Pelastajalle, ja Hän vastaa meille.
Menin käymään sairaalassa, jossa ystäväni oli. Rukoilin: -
"Hopeaa ja kultaa ei minulla ole, mutta Jeesuksen nimessä, nouse ja käy."
Hän parani ja tuli uskoon, ja käveli sairaalasta ulos viikkoa myöhemmin.
Tiesin, että Jeshua on todellinen; -
että kyseessä ei ole vain jokin abstrakti periaate tai uskomus, -
vaan että hän voi todella ilmestyä ja koskettaa.
Kokemuksesi oli siis hyvin todellinen. Ja näinhän meidän tulisi toimiakin.
Tuo hetki oli minulle hyvin tärkeä, koska sen jälkeen kävi jotakin muuta.
Äitini löysi Uuden testamentin, jonka olin piilottanut huoneeseeni.
"Mikä tämä on?" hän kysyi. - Oliko se ongelma?
Oli todella. Äitini mielestä olin pettänyt uskontoni.
Hän pelkäsi minun liittyneen johonkin outoon uskontoon -
ja pyysi minua menemään rabbin juttusille.
Se oli todellakin suuri ongelma.
Menitkö tapaamaan rabbia? - Menin tapaamaan häntä.
Osasit varmastikin aavistaa, mitä hän sinulta kysyisi.
Hän kai yritti ohjata sinua takaisin oikealle tielle?
Minulla oli Tanach, Raamattu (VT), mukanani, -
josta olin alleviivannut kaikki Messiaaseen liittyvät kohdat.
Rabbi kysyi, miten saatoin uskoa näin; sehän ei ole juutalaisuuden mukaista.
Hän selitti syitä, miksi niin ei pitäisi uskoa.
Sanoin hänelle, että näin Kirjoituksissa lukee.
Yksi kohdista oli Jesaja 53, jossa puhutaan torjutusta Messiaasta, -
joka kärsii ja kuolee, jotta me saisimme anteeksi.
Rabbilla ei ollut antaa minulle kunnollisia vastauksia, -
ja sain siitä lisää luottamusta, että valintani oli oikea.
Kehotat kaikkia etsimään, kyselemään ja lukemaan, -
eikä vain kuulemaan asioista toisten ihmisten kautta -
― tutustumaan henkilökohtaisesti.
Kyllä. Ja uskon, että Jumalakin haluaa meidän esittävän kysymyksiä.
Ei kannata arastella kysymistä.
Jos tämä usko on todellista, on olemassa myös todellisia vastauksia.
On tiedettävä, mihin uskoo ja miksi uskoo.
Eikä ole väärin, jos näiden asioiden kanssa joutuu painiskelemaan.
Siten voimme vahvistua.
Näin siis taipaleesi Uuden testamentin kera alkoi.
Asiahan kosketti myös perhettäsi. Tilanne oli haasteellinen.
Sait kuitenkin vahvistusta valinnallesi, kun koit ystäväsi ihmeparantumisen, -
eikä rabbikaan pystynyt antamaan sinulle vakuuttavia vastauksia.
Ja ennen kaikkea: elämäni muuttui täysin.
Tiesin ilman epäilyksen häivää, että Jeshua on todellinen.
Tiesin myös, että minun tulee rakastaa häntä elämälläni -
ja tehdä parhaani viestin viemiseksi myös muille ihmisille.
Toivon, että voisit rukoilla nyt -
erityisesti sellaisten ihmisten puolesta, joilla on vaikeaa, -
jotka haluavat parantua ja toivovat Jumalan muuttavan heidän elämänsä.
Rukoilisitko Jeshuaan uskovana juutalaisena puolestamme?
Kaikkien niiden puolesta, joilla juuri nyt on elämässään vaikeaa.
Voimme kaikki yhtyä siihen.
Rakas ystävä, haluan rohkaista sinua. Olipa tilanteesi millainen tahansa, -
Jumala haluaa ilmestyä elämässäsi ja koskettaa sinua.
Ongelman laadulla ei ole merkitystä: kysymys voi kohdallasi olla -
ihmissuhteista, tunneasioista, taloushuolista, terveydestä...
Jumala on ihmeitä tekevä Jumala.
Hän on sama eilen, tänään ja iankaikkisesti.
Sen mitä Hän teki minulle ja monille muille, Hän voi tehdä sinulle.
Siunaan sinua näillä sanoilla: -
Sim shalom tova u'vracha chen v'chesed v'rachamim.
Olkoon Jumalan rauha, armo, hyvyys ja lempeys ylläsi.
Rukoilen Jeshuan nimessä lisäksi sitä, -
että refua shlema, täydellinen parantuminen, -
voisi tapahtua sairaiden ystävien kohdalla.
Jumala, pyydän, että kosketat heitä ja parannat heidän vaivansa juuri nyt.
Pyydän, että poista stressi, ahdistus, pelot ja epäilykset juuri nyt.
Olet Herra, joka jakaa meret ja murtaa muurit.
Pyydämme, että kaikki nämä asiat poistuvat tässä hetkessä -
ja hyvyytesi, siunauksesi ja parantava voimasi astuu tilalle.
Jevarecha adonai v'ishmerecha jaer adonai panav eleicha v'jehunecha -
isa adonai panav eleicha v'jasem lecha shalom.
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra antakoon sinulle rauhan ― shalom, salaam ― ja eheyden.
B'shem Jeshua Hamashiach, Jeesuksen Messiaan nimessä.
Antakoon Rauhanruhtinas sinulle yliluonnollisen rauhan, -
joka varjelee sydämesi ja mielesi Hänessä. Aamen.
Kiitos, että rukoilit puolestamme. Jumala varmasti koskettaa sydämiä.
Kun olit tehnyt uskonratkaisusi ja alkanut lukea Raamattua, -
huomasitko itsessäsi käynnistyneen muutoksen?
Huomasin kyllä. Ensimmäinen Messiaan tekemä ihme (Joh. 2) -
oli veden muuttaminen viiniksi Kaanaan häissä.
Hän teki tämän ihmeen osin siksi, -
että Mooseksen ensimmäinen ihme oli ollut veden muuttaminen vereksi.
Mutta Jeesus ei tullut tuomaan kuolemaa vaan yltäkylläisen elämän.
Näin Jumala toimii. Hän voi muuttaa veden (ma'im) viiniksi (ja'in).
Vesi on tavallinen aine. Jumala voi muuttaa jonkin tavanomaisen -
paljon arvokkaammaksi, kuten tässä tapauksessa viiniksi.
Jumala voi tehdä tavanomaisesta jotakin harvinaislaatuista.
Juuri näin tapahtui minun elämässäni.
Hän muutti veden viiniksi. Hän teki tavallisesta jotakin erityislaatuista.
Koko ajatusmaailmani ja asenteeni muuttui: -
käsitykseni maailmasta ja omasta taustastani muuttui, -
samoin se, miten kohtelin vanhempiani ja muita ihmisiä.
Näissä kaikissa asioissa tapahtui perusteellinen muutos.
Tämähän nimenomaan on myös rukouksemme ja toiveemme: -
että monet ihmiset löytäisivät Jumalan pelastavan tuntemuksen äärelle.
Kun aloitit Uuden testamentin luke- misen, luitko sitä systemaattisesti?
- Aloin vain lukea alusta lähtien järjestyksessä läpi: -
Matteus, Markus, Luukas, Johannes... Halusin päästä pintaa syvemmälle -
ja ymmärtää asioiden syvempää merkitystä.
Haluaisin rohkaista katselijoita seuraavalla kertomuksella.
Messiaan kuoleman jälkeen opetus- lapset olivat matkalla Emmaukseen.
He kulkivat lannistuneina, ajatellen menettäneensä kaiken -
― menettäneensä luvatun Pelastajan ja Lunastajan.
Sitten Messias ilmestyy heille tuntemattomana ja näyttää heille, -
miten kaikki Kirjoituksissa viittaa häneen.
"Eikö sydämemme ollut meissä palava?" he sanoivat.
Siihen kiteytyy syvällinen ymmärrys.
Aloin nähdä asioiden keskinäisiä yhteyksiä.
Se innosti minua entisestään jatkamaan Raamatun lukemista, -
mikä todellakin muutti elämässäni kaiken.
Matkalla tarkoitat siis matkaa Jeshuan Messiaan kanssa.
Päivittäistä keskustelua hänen kanssaan...
Rukoilua, laulamista, ylistystä, Sanan tutkiskelua, muiden siunaamista, -
yhteyden kokemista... Kaikki tämä on tärkeää.
Kun suhteemme Jeshuaan on hyvä, -
se heijastuu myös ihmissuhteisiin. Me olemme siitä esimerkki.
Se, että pystyn rakastamaan sinua syvällä ja merkityksellisellä tavalla, -
johtuu ainoastaan siitä, että olen saanut kokea -
Jumalan rakkautta, anteeksiantoa ja hyvyyttä.
Jos Hän kohtelee minua näin, -
niin miksi en kohtelisi toisia ihmisiä samoin?
Enhän olisi milloinkaan voinut kuvitella, -
että istuisin täällä kanssasi, koska taustamme ovat niin erilaiset.
Se on Jumalan rakkauden tulosta.
Kuulimme siitä, miten Jumala muutti rabbi Jasonin elämän.
Minutkin Jeshua kohtasi ja muutti elämäni ja antoi uuden näkökulman.
Hän on mahdollistanut tämänkin kohtaamisen.
Sinäkin voit tutustua Jeshuaan, koska hän etsii sinuakin.
Rabbi Jason, kiitos paljon. Keskustelumme jatkuu jälleen.
Olet rakas veli. - Sinä myös olet rakas veljeni.
Suomennos: Sirpa Bågman